Diari Oficial de la Generalitat Valenciana


Sumari del DOGV 9888, del 09-07-2024 (2024/6582)

RESOLUCIÓ de 30 de juny de 2024, de la Direcció General de Centres Docents, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts, per a l'exercici econòmic 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6582


Organisme emissor
:   Conselleria d'Educació, Universitats i Ocupació

Tipus de document
:   Resolució

RESOLUCIÓ de 30 de juny de 2024, de la Direcció General de Centres Docents, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts, per a l'exercici econòmic 2024. [2024/6582]  
L'Ordre 52/2016, de 16 de setembre, de la Conselleria d'Educació, Investigació, Cultura i Esport, estableix les bases reguladores de les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts (DOGV 7877, 20.09.2016).  
Resolució de 22 de març de 2024, de la Conselleria d'Educació, Universitats i Ocupació, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2024 (DOGV 9829, 16.04.2024).  
Una vegada examinades les sol·licituds d'ajuda presentades, així com la documentació que s'indica com a preceptiva en el punt quint de l'esmentada resolució.  
Vista la proposta de concessió de les subvencions emesa per l'òrgan instructor del procediment.  
Vist l'expedient i l'informe de la comissió avaluadora, en compliment del que preceptua l'article 13 de l'Ordre 52/2016, de 16 de setembre.  
De conformitat amb el que preveu la disposició final tercera de l'esmentada Ordre 52/2016, de 16 de setembre, de la Conselleria d'Educació, Investigació, Cultura i Esport, propose:  
  
Primer  
Aprovar la concessió de les ajudes econòmiques que figuren en l'annex I per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2024, per un import total d'1.971.000,00 euros.  
  
  
Segon  
Els centres que consten en l'annex I hauran de justificar la subvenció segons el que es preveu en l'article 16 de l'Ordre 52/2016 i en l'apartat nové de la Resolució de 22 de març de 2024, d'acord amb els models i les instruccions que estaran a la disposició dels interessats en la pàgina web de la Conselleria d'Educació, Universitats i Ocupació, en l'enllaç següent:   
https://ceice.gva.es/va/web/centros-docentes/ayudas/subvenciones/educacion-especial-transporte-y-comedor-de-c.e.e.  
Els terminis per a presentar la documentació acreditativa de la despesa són:  
a) Despeses realitzades de gener a agost de 2024: hauran de presentar-se fins al 30 de setembre de 2024.  
b) Despeses realitzades amb posterioritat al mes d'agost de 2024: fins a l'11 de desembre de 2024.  
La falta de presentació de la justificació de les despeses en el termini fixat provocarà la pèrdua de la subvenció.  
  
Tercer  
El pagament de les ajudes es realitzarà d'acord amb el que estableix l'article 15 de l'Ordre 52/2016, de 16 de setembre, amb càrrec a la dotació pressupostària de la línia de subvenció S0234, del capítol IV del subprograma 422A00 del centre gestor U80154098, del pressupost de la Generalitat per a l'exercici 2024 per un import global màxim d' 1.971.000,00 euros, segons el que disposa el resolc tercer de la Resolució de 22 de març de 2024, de la Conselleria d'Educació, Universitats i Ocupació, per la qual es convoquen les ajudes econòmiques.  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant el conseller d'Educació, Universitats i Ocupació en el termini d'un mes a comptar des de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà de la notificació de la resolució expressa del recurs de reposició o en què este haja de considerar-se presumptament desestimat.  
  
València, 30 de juny de 2024.- El director general de Centres Docents (per delegació atorgada per Resolució de 13 d'abril de 2022. DOGV 9328, 29.04.2022): Jorge Cabo Martínez.